CELEX: 52021PC0785
Language: sl
Date: 2021-12-10
Title: Predlog SKLEP SVETA o stališču, ki se v imenu Evropske unije zastopa v Komisiji za ribištvo severnega Pacifika

EVROPSKA KOMISIJA
            Bruselj, 10.12.2021
            COM(2021) 785 final
            2021/0413(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Komisiji za ribištvo severnega Pacifika
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki naj se v imenu Unije zastopa na zasedanjih Komisije za ribištvo severnega Pacifika (v nadaljnjem besedilu: NPFC) v obdobju 2022–2027 za sprejetje ohranitvenih in upravljalnih ukrepov.
            
            
               2.Ozadje predloga
            
            
               2.1.Konvencija o ohranjanju in upravljanju ribolovnih virov odprtega morja v severnem Tihem oceanu
            
            
               Cilj Konvencije o ohranjanju in upravljanju ribolovnih virov odprtega morja v severnem Tihem oceanu (v nadaljnjem besedilu: Konvencija NPFC) je z vzpostavitvijo NPFC zagotoviti dolgoročno ohranitev in trajnostno uporabo ribolovnih virov na območju Konvencije. Konvencija je začela veljati 19. julija 2015.
            
            
               Unija je članica NPFC, saj je Konvencijo ratificirala s Sklepom Sveta 2022/XX/EU
                  1
               .
            
            
               2.2.NPFC
            
            
               S Konvencijo NPFC je bila ustanovljena NPFC, katere cilja sta upravljanje in ohranjanje ribolovnih virov na območju Konvencije. NPFC sprejema ukrepe, s katerimi zagotavlja dolgoročno ohranitev in trajnostno uporabo ribolovnih virov v okviru svojih pristojnosti.
            
            
               Unija ima kot članica NPFC pravico do sodelovanja in glasovanja. NPFC običajno sprejema sklepe s soglasjem, vendar lahko sklepe sprejema tudi s tričetrtinsko večino članic, razen v primerih, za katere Konvencija NPFC izrecno določa soglasje.
            
            
               2.3.Sklepi NPFC
            
            
               NPFC je pristojna za sprejemanje ohranitvenih in izvršilnih ukrepov za ribištva v okviru svojih pristojnosti, ki so za pogodbenice zavezujoči.
            
            
               V skladu s členom 9(1), točka (b), Konvencije NPFC ukrepi začnejo veljati 90 dni po datumu, ko NPFC o njih uradno obvesti pogodbenice. 
            
            
               Če katera koli članica NPFC poda ugovor zoper sklep najpozneje dva tedna pred datumom, ko postane zavezujoč, sklep za to članico ne postane zavezujoč v obsegu ugovora. Ugovori lahko temeljijo izključno na tem, da sklep ni v skladu z določbami Konvencije NPFC, Konvencije Združenih narodov o pomorskem mednarodnem pravu iz leta 1982 ali Sporazuma Združenih narodov o staležih rib iz leta 1995 ali da sklep neupravičeno formalno ali dejansko zapostavlja članico, ki je podala ugovor.
            
            
               3.Stališče, ki se zastopa v imenu Unije
            
            
               Stališče, ki naj se v imenu Unije zastopa na letnih zasedanjih regionalnih organizacij za upravljanje ribištva, bo določeno po dvostopenjskem pristopu. 
            
            
               Sklep Sveta določa glavna načela in usmeritve stališča Unije na večletni osnovi, stališče pa se bo za vsakoletno zasedanje prilagodilo z delovnimi dokumenti Komisije, o katerih razpravlja delovna skupina Sveta.
            
            
               Sklep vsebuje splošna načela in usmeritve, vendar v največji možni meri upošteva tudi posebnosti NPFC. Poleg tega je v njem na zahtevo držav članic določen standardni postopek za vsakoletno določanje stališča Unije.
            
            
               4.Pravna podlaga
            
         
         
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  2
               .
            
            
               4.1.2.Uporaba v obravnavanem primeru
            
            
               NPFC je organ, ustanovljen s sporazumom, in sicer s Konvencijo NPFC.
            
            
               Akti, ki jih sprejema NPFC, so akti s pravnim učinkom. Predvideni akti bodo zavezujoči po mednarodnem pravu v skladu s členom 8 Konvencije NPFC in lahko odločilno vplivajo na vsebino zakonodaje EU, med drugim na:
            
            
               ·Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje
                  3
               ; 
            
            
               ·Uredbo Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike
                  4
                ter 
            
            
               ·Uredbo (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot
                  5
               .
            
            
               Predvideni akti ne dopolnjujejo ali spreminjajo institucionalnega okvira Konvencije NPFC.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima navedeni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na ribištvo. Uredba (EU) št. 1380/2013 je pravna podlaga, ki določa načela, ki se upoštevajo v tem stališču.
            
            
               Materialna pravna podlaga za predlagani sklep je zato člen 43(2) PDEU. Sklep nadomešča Sklep 9784/17.
            
            
               4.3.Zaključek
            
            
               Pravna podlaga predlaganega sklepa bi moral biti člen 43(2) PDEU v povezavi s členom 218(9) PDEU.
            
         
         
            
               2021/0413 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Komisiji za ribištvo severnega Pacifika
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(2) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je s Sklepom Sveta 2022/XX/EU z dne xx. februarja 2022
                  6
                sklenila Konvencijo o ohranjanju in upravljanju ribolovnih virov odprtega morja v severnem Tihem oceanu (v nadaljnjem besedilu: Konvencija NPFC), s katero je bila ustanovljena Komisija za ribištvo severnega Pacifika (v nadaljnjem besedilu: NPFC).
            
            
               (2)NPFC je odgovorna za sprejemanje ohranitvenih in upravljalnih ukrepov za doseganje ciljev Konvencije NPFC. Taki ukrepi lahko postanejo zavezujoči za Unijo.
            
            
               (3)V Uredbi (EU) št. 1380/2013 Evropskega parlamenta in Sveta
                  7
                je določeno, da mora Unija zagotoviti, da so ribolovne dejavnosti in dejavnosti akvakulture okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja ter prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti ukrepe za upravljanje in ohranjanje, podpirati razvoj znanstvenega znanja in svetovanja, postopoma odpravljati zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.
            
            
               (4)V skladu s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom Mednarodno upravljanje oceanov: agenda za prihodnost naših oceanov
                  8
                ter sklepi Sveta o navedenem skupnem sporočilu
                  9
                je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja EU v okviru teh forumov.
            
            
               (5)Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o evropski strategiji za plastiko v krožnem gospodarstvu
                  10
                se sklicuje na posebne ukrepe za zmanjšanje količine plastičnih odpadkov in onesnaževanja morja ter izgub ali opustitev ribolovnega orodja na morju.
            
            
               (6)Primerno je določiti stališče, ki naj se v imenu Unije zastopa v NPFC za obdobje 2022–2027, saj bodo ohranitveni in izvršilni ukrepi NPFC za Unijo zavezujoči in bodo lahko odločilno vplivali na vsebino prava Unije, in sicer na Uredbo Sveta (ES) št. 1005/2008
                  11
               , Uredbo Sveta (ES) št. 1224/2009
                  12
                ter Uredbo (EU) 2017/2403 Evropskega parlamenta in Sveta
                  13
               .
            
            
               (7)Zaradi spreminjajoče se narave ribolovnih virov na območju Konvencije NPFC in posledične potrebe, da stališče Unije upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji NPFC, bi bilo treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2022–2027 –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na zasedanjih Komisije za ribištvo severnega Pacifika (NPFC), je v Prilogi I.
            
            
               Člen 2
            
            
               Vsakoletna opredelitev stališča Unije, ki se zastopa na zasedanjih NPFC, se določi v skladu s Prilogo II.
            
         
         
            
               Člen 3
            
            
               Stališče Unije, določeno v Prilogi I, Svet na predlog Komisije oceni in po potrebi revidira najpozneje do letnega zasedanja NPFC leta 2028.
            
            
               Člen 4
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                  
                        Sklep Sveta 2022/XX/EU z dne xx. februarja 2022 o sklenitvi Konvencije o ohranjanju in upravljanju ribolovnih virov odprtega morja v severnem Tihem oceanu v imenu Evropske unije (UL L ..., ..., str. ...). [Sklep o pristopu naj bi bil sprejet do sredine februarja 2022; ta mandat bo sprejet po pristopu.]
                  
               
               
                  
                     (2)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64.
               
               
                  
                     (3)
                  
                        UL L 286, 29.10.2008, str. 1.
               
               
                  
                     (4)
                  
                        UL L 343, 22.12.2009, str. 1.
               
               
                  
                     (5)
                  
                        UL L 347, 28.12.2017, str. 81.
               
               
                  
                     (6)
                  
                        Sklep Sveta 2022/XX/EU z dne xx. februarja 2022 o sklenitvi Konvencije o ohranjanju in upravljanju ribolovnih virov odprtega morja v severnem Tihem oceanu v imenu Evropske unije (UL L ..., ..., str. ...). [Sklep o pristopu naj bi bil sprejet februarja 2022.]
               
               
                  
                     (7)
                  
                        Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (8)
                  
                        JOIN(2016) 49 final z dne 10. novembra 2016.
               
               
                  
                     (9)
                  
                        7348/1/17 REV 1 z dne 24. marca 2017.
               
               
                  
                     (10)
                  
                        COM(2018) 28 final z dne 16. januarja 2018.
               
               
                  
                     (11)
                  
                        Uredba Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).
               
               
                  
                     (12)
                  
                        Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
               
               
                  
                     (13)
                  
                        Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).
               
            
      
    ---documentbreak--- 
      
         
               EVROPSKA KOMISIJA
            Bruselj, 10.12.2021
            COM(2021) 785 final
            
            PRILOGE
            k
            predlogu Sklepa Sveta
            o stališču, ki se v imenu Evropske unije zastopa v Komisiji za ribištvo severnega Pacifika
            
               
         
         
            
               PRILOGA I
            
            
               Stališče, ki se v imenu Unije zastopa v Komisiji za ribištvo severnega Pacifika (NPFC)
            
            
               1.NAČELA
            
            
               Unija v okviru NPFC:
            
            
               (a) deluje v skladu s cilji in načeli, ki jim Unija sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje izvajanja ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;
            
            
               (b) stremi k ustreznemu vključevanju deležnikov v fazi priprave ukrepov NPFC in zagotavlja, da so ukrepi, sprejeti v NPFC, skladni s cilji Konvencije NPFC;
            
            
               (c) zagotavlja, da so ukrepi, sprejeti v NPFC, v skladu z mednarodnim pravom, zlasti z določbami Konvencije Združenih narodov o pomorskem mednarodnem pravu iz leta 1982, Sporazuma Združenih narodov v zvezi z ohranjanjem in upravljanjem čezconskih staležev rib in izrazito selivskih staležev rib iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje iz leta 1993 ter Sporazuma Organizacije za prehrano in kmetijstvo o ukrepih države pristanišča iz leta 2009;
            
            
               (d) spodbuja stališča, skladna z dobrimi praksami regionalnih organizacij za upravljanje ribištva na istem območju;
            
            
               (e) stremi k usklajenosti in sinergiji s politiko, ki jo Unija vodi v okviru dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področjih zunanjih odnosov, okolja, trgovine, razvoja, raziskav in inovacij;
            
            
               (f)zagotavlja, da se spoštujejo mednarodne zaveze Unije;
            
            
               (g) zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike
                  1
               ;
            
            
               (h) stremi k temu, da bi za svojo floto na območju Konvencije NPFC ustvarila enake konkurenčne pogoje na podlagi istih načel in standardov, kot se uporabljajo v pravu Unije, ter spodbuja enotno izvajanje navedenih načel in standardov;
            
            
               (i) zagotavlja skladnost s skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom Mednarodno upravljanje oceanov: agenda za prihodnost naših oceanov
                  2
                in sklepi Sveta o navedenem skupnem sporočilu
                  3
                ter spodbuja ukrepe za podporo in povečanje učinkovitosti NPFC ter po potrebi za izboljšanje njenega vodenja in uspešnosti, zlasti kar zadeva znanost, skladnost s predpisi, preglednost in odločanje;
            
            
               (j) spodbuja usklajevanje med regionalnimi organizacijami za upravljanje ribištva in konvencijami o regionalnih morjih ter sodelovanje z globalnimi organizacijami v okviru njihovih pooblastil, kadar je to primerno; 
            
            
               (k)spodbuja sodelovalne mehanizme med regionalnimi organizacijami za upravljanje ribištva za ribe, ki niso tun, podobne procesu iz Kobeja za regionalne organizacije za upravljanje ribištva za tune.
            
            
               2.USMERITVE
            
            
               Unija si po potrebi prizadeva podpirati sprejetje naslednjih ukrepov NPFC:
            
            
               (a) ukrepov za ohranjanje in upravljanje ribolovnih virov na območju Konvencije na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za žive morske biološke vire, ki jih ureja NPFC, kar bi omogočilo, da se delež izkoriščenosti največjega trajnostnega donosa doseže postopoma in z rastočim ritmom. Po potrebi navedeni ohranitveni in upravljalni ukrepi vključujejo posebne ukrepe za staleže, ki jih je prizadel prelov, da se ribolovni napor ohrani v skladu z razpoložljivimi ribolovnimi možnostmi;
            
            
               (b) ukrepov za preprečevanje dejavnosti nezakonitega, neprijavljenega in nereguliranega ribolova, odvračanje od njih in njihovo odpravljanje na območju Konvencije, vključno s pripravo seznama plovil, ki takšne dejavnosti izvajajo;
            
         
         
            
               (c) ukrepov spremljanja in nadzora na območju Konvencije, da se zagotovita učinkovitost nadzora in skladnost z ukrepi, sprejetimi v NPFC;
            
            
               (d) ukrepov za zmanjšanje negativnih učinkov ribolovnih dejavnosti na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju Konvencije NPFC v skladu s Konvencijo NPFC in Mednarodnimi smernicami za upravljanje globokomorskega ribolova na odprtih morjih Organizacije Združenih narodov za prehrano in kmetijstvo (FAO) ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;
            
            
               (e)ukrepov za zmanjšanje učinkov zapuščene, izgubljene ali drugače zavržene ribiške opreme v oceanu ter olajšanje odkrivanja in odstranjevanja take opreme;
            
            
               (f)priporočil – po potrebi in v dovoljenem obsegu glede na zadevne ustanovne dokumente – ki spodbujajo k izvajanju Konvencije o delu na področju ribolova Mednarodne organizacije dela (MOD);
            
            
               (g) ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;
            
            
               (h)po potrebi skupnih pristopov z drugimi regionalnimi organizacijami za upravljanje ribištva, zlasti tistimi, ki sodelujejo pri upravljanju ribištva v isti regiji;
            
            
               (i) dodatnih tehničnih ukrepov na podlagi nasvetov pomožnih organov in delovnih skupin NPFC. 
            
            
               PRILOGA II
            
            
               Vsakoletna določitev stališča, ki se v imenu Unije zastopa
            
            
               na zasedanjih Komisije za ribištvo severnega Pacifika 
            
            
            
               Pred vsakim zasedanjem NPFC, na katerem navedeni organ sprejme sklepe s pravnim učinkom za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge relevantne informacije, predložene Evropski komisiji, v skladu z načeli in smernicami iz Priloge I.
            
            
               V ta namen in na podlagi navedenih informacij Evropska komisija Svetu ali njegovim pripravljalnim telesom dovolj zgodaj pred vsakim zasedanjem NPFC pošlje pisni dokument, v katerem predstavi predlagano določitev stališča Unije, da bi o njej lahko razpravljali in jo sprejeli. 
            
            
               Če med zasedanjem NPFC, vključno med zasedanjem na kraju samem, ni mogoče doseči dogovora, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.
            
            
         
         
            
                  
                     (1)
                  
                        7087/12 REV 1 ADD 1 COR 1. 
               
               
                  
                     (2)
                  
                        JOIN(2016) 49 final z dne 10. novembra 2016.
               
               
                  
                     (3)
                  
                        7348/1/17 REV 1 z dne 24. marca 2017.